open-index/open-wikipedia-markdown huggingface dataset:
Filipíny (ostrovy)

**Filipíny** (normovaný názov; iné názvy: **Filipínske ostrovy**, **Filipínske súostrovie**; , ) sú skupina ostrovov v Tichom oceáne na severovýchode Malajského súostrovia v juhovýchodnej Ázii. Pozostáva z 7&nbsp;641 ostrovov s celkovou rozlohou . Dva najväčšie ostrovy, Luzon () na severe a Mindanao () na juhu, predstavujú takmer dve tretiny rozlohy súše Filipín. Medzi týmito dvoma ostrovmi sa nachádzajú Visayské ostrovy, z ktorých sú najväčšie ostrovy Masbate, Samar, Leyte, Bohol, Cebu, Negros a Panay. Celková dĺžka pobrežia činí až .

Z hľadiska politickej geografie tvoria územie Filipínskej republiky (Filipín).

## Galéria

Satellite image of Philippines in March 2002.jpg|Satelitná snímka Filipín z 29. marca 2002
Iss058e013490 lrg luzon island.jpg|Pohľad na Luzon z ISS zo 14. februára 2019
The Ring of Mt. Apo.jpg|Apo, najvyšší vrch ()


## Referencie

Kategória:Ostrovy Tichého oceánu
Kategória:Geografia Filipín
Pontevedra

**Pontevedra** je starobylé mesto na severovýchode Galície (severozápadné Španielsko) na rieke Lérez, sídlo rovnomennej provincie, s 83 260 obyvateľmi.
thumb|Pontevedra

## Iné projekty

## Externé odkazy
* Oficiálna stránka

Kategória:Mestá v Španielsku
Kategória:Prístavné mestá v Španielsku
Kategória:Prístavné mestá Atlantického oceánu
Kategória:Galícia
Peter Preložník

**Peter Preložník** (* 6. júl 1970, Šurany) je slovenský klavirista, hráč na klávesové nástroje, spoluhráč v hudobných projektoch viacerých slovenských hudobníkov, majiteľ nahrávacieho štúdia a hudobný pedagóg.

## Životopis
Peter Preložník v rokoch 1992 až 1996 študoval na Elektrotechnickej fakulte SVŠT v Bratislave. V rokoch 1993 až 1997 študoval na Ľudovom konzervatóriu hru na klavír. Medzi rokmi 1992 až 1997 absolvoval Jazzové dielne vo Frýdlante a workshop v Klagenfurte.

V roku 1988 Peter Preložník založil skupinu THS Band. V rokoch 1989 až 1994 sa ako člen skupiny Bossa Noha (pod vedením gitaristu Stanislava Počajiho) zúčastnil niekoľkých Jazzových festivalov, na Slovensku: v Žiline a v Bratislave a v Česku: v Přerove a v Karlových Varoch. V rokoch 1990 až 1991 bol Peter Preložník lídrom formácie Brož Band. Spolu s ním v kapele účinkovali: Ľubor Priehradník (trúbka), Martin Gašpar (basová gitara), Marcel Buntaj (bicie nástroje). Na džezovom festivale v Žiline v roku 1991 táto formácia získala prvú cenu. V roku 1991 bol Peter Preložník členom kapely Meditation Blues Band Jozefa Barinu. V rokoch 1994 až 1997 bol členom kapely Stará jedáleň a v roku 1995 spolupracoval v skupine Mr. Band so speváčkou Silviou Josifoskou a s Andrejom Šebanom. V roku 1996 hral na džezovom festivale v Přerove s formáciou Tentet Matúša Jakabčica a účinkoval aj so skupinou Bee Connection: Berco Balogh (spev), Matúš Jakabčic (gitara), Juraj Griglák (basová gitara), Oldo Petráš (bicie nástroje). V tom isto roku založil aj P + P Quartet: Stanislav Počaji (gitara), Peter Oberländer (kontrabas), Csaba Csendes/ / Juraj Gergely (bicie nástroje). V nasledujúcom roku, 1997, hral v  skupine Jozefa „Doda” Šošoku a vystúpili aj na Dňoch Bratislavy v Jeruzaleme. V roku 1998 Peter Preložník založil skupinu All Jazz Group: Juraj Kalász (kontrabas), Marián Ševčík (bicie nástroje), Ladislav Svetlík (husle), ktorá je orientovaná na moderný akustický džez. Medzi rokmi 1997 až 1998 pôsobil vo folkrockovej verzii skupiny Prúdy Pavla Hammela. Peter Preložník je primárne zameraný na modernú fusion music 90. rokov a na akustický moderný jazz, no spolupracuje aj s radom interprétov  z iných hudobných žánrov. Spolupracoval napríklad s hudobníkmi ako  Robo Opatovský, hral s kapelou MIDI Roba Grigorova, s Luciou Šoralovou, s Vašom Patejdlom, s formáciou Bassfriends Juraja Grigláka, so speváčkou Tinou, či so skupinou Fermata.

Peter Preložník je spoluautorom hudby k filmom: ''Zima kúzelníkov'' (STV), ''Malé oslavy'' a k divadelným hrám *[[Partybreakers]]* (SND), ''Trzy Swinky'' (Teatr im. H. Ch. Andersena, Lublin).

## Referencie

## Externé odkazy
* Peter Preložník na webe Hudobného centra
* Peter Preložník na Jazz.sk

Kategória:Osobnosti zo Šurian
Kategória:Slovenskí popoví klávesisti
Kategória:Slovenskí rockoví klávesisti
Kategória:Slovenskí džezoví klávesisti
Kategória:Absolventi Elektrotechnickej fakulty Slovenskej technickej univerzity v Bratislave
Kategória:Absolventi konzervatórií na Slovensku
Dionysiades (sochár)

náhľad|Rekonštrukcia veľkého oltára Dia Sotéra a Atény Niké postaveného v Pergamone, Pergamon Museum, Berlin
**Dionysiades** () bol grécky sochár v 2. stor. pred Kr.

Dionysiades, zrejme z ostrova Rodos(iní autori o tom pochybujú), bol jedným zo sochárov, ktorí pracovali na Veľkom Diovom oltári v Pergamone (postavený bol v rokoch 180 – 160 pred Kr. za vlády pergamského kráľa Eumena II., podstavec je ozdobený monumentálnymi vlysmi so sochárskou výzdobou, znázorňujúcou Gigantomachiu - boj Gigantov s bohmi). Na veľkom vlyse Gigantomachie, ktorý sa nachádzal na podstavci svätyne Dia a Atény, sú aj mená sochárov, pochádzajúcich z Pergamonu, Atén, Trallu (neskôr Seleukeie ) alebo Rodosu. Medzi menami týchto sochárov sa nachádza aj (fragmentárne) meno Dionysiada a meno jeho spolupracovníka Menekrata.

 *Hranaté zátvorky v starogréckom texte dopĺňajú medzery (lacunae) a označujú písmená, ktoré sú nečitateľné alebo úplne stratené.*
 
## Referencie a bibliografia

 
Kategória:Sochári starovekého Grécka
Apo (sopka)

**Apo** alebo **Mount Apo** () je činná sopka v južnej časti ostrova Mindanao na Filipínach, ktorá je najvyšším vrchom ostrovov, ako aj samotnej Filipínskej republiky. Tento plochý bazaltový vrch je porastený tropickým lesom, pričom je súčasťou národného parku Mount Apo, ktorý bol ustanovený 9. mája 1936 na ochranu prírodných výtvorov (vodopády Malasita, horúce pramene Kisinte) a živočíšstva (orlov).

## Referencie

Kategória:Sopky Filipín
Kategória:Najvyššie vrchy štátov
Kategória:Dvojtisícovky na Filipínach
Apo

**Apo** môže byť:
* sopka, najvyšší vrch na Filipínach, pozri Apo (sopka)
* ostrov:
** koralový ostrov na Filipínach v Mindorskom prielive, pozri Apo (Juhočínske more)
** sopečný ostrov na Filipínach v Boholskom mori, pozri Apo (Boholské more)

## Iné projekty
Tvrdoš

**Tvrdoš** môže byť:
*v botanike staršie alebo ľudovo: hríb obyčajný
*v geológii: osamelo stojaci vrch na rozsiahlejšom zarovnanom povrchu, synonymum: monadnok, pozri tvrdoš (vrch)

## Zdroje
Čierna (vrch v Kozích chrbtoch)

**Čierna** () je vrch v Kozích chrbtoch. Leží nad Vikartovcami, približne  juhozápadne od Svitu. 

## Poloha
Nachádza sa v strednej časti Kozích chrbtov, v geomorfologickom podcelku Dúbrava. Leží v Prešovskom kraji, v okrese Poprad a zasahuje na katastrálne územie obcí Šuňava a Lučivná. Najbližšími sídlami sú južne ležiace Vikartovce, západne situovaná Šuňava a Štrba, severne Lučivná a severovýchodne mesto Svit.

## Opis
Čierna leží v rázsoche, vybiehajúcej severným smerom z masívu Kozieho kameňa (). Západne sa nachádza Sviniarka (), Vtáčnik (), Gregória () a Krahulec (), južným smerom Jedlinská (), Brdárová () a Vysoký vrch (), východným Kozí kameň, Krížový vrch () a Smolník () a severným Bôrik (), Valtierov vrch (), Sviniarka () a tiež tatranská Vysoká () či Gerlachovský štít (). Oblasť je súčasťou povodia rieky Poprad, pričom masív Čiernej odvodňuje potok Lopušná a jej prítoky. Na vrchol nevedie značený turistický chodník. 

### Výhľady
Vrch pokrýva nesúvislý lesný porast s mnohými odlesnenými plochami, ktoré umožňujú obmedzený rozhľad. Z vhodných lokalít je tak možné pozorovať okolité vrcholy Kozích chrbtov a blízkych Nízkych Tatier, no tiež Chočské vrchy, Západné a Vysoké Tatry a Levočské vrchy.

## Prístup
Na vrchol nevedie značená turistická trasa, no východne vedie sedlom Tabličky  zeleno značený chodník z Vikartoviec do Svitu. Dolinou Veľká Lopušná vedie západným úpätím  žltá značka z Lučivnej na rázc. Jakubčáková nad Vikartovcami.

## Referencie

## Pozri aj
* Dúbrava (geomorfologický podcelok)
* Kozie chrbty
* Zoznam vrcholov v Kozích chrbtoch

## Externé odkazy
* Poloha na turistickej mape

Kategória:Vrchy v Kozích chrbtoch
Kategória:Tisícovky na Slovensku
Kategória:Vrchy v okrese Poprad
Kategória:Šuňava
Kategória:Lučivná (okres Poprad)
Nikératos

**Nikératos** () môže byť:
* aténsky triérarchos v 5. stor. pred Kr., pozri Nikératos (syn Nikia)
* grécky sochár v 3. stor. pred Kr., pozri Nikératos (sochár)

## Zdroje
Vzťahy medzi Slovenskou republikou a Spojenými štátmi americkými

**Slovensko-americké vzťahy** sú bilaterálne vzťahy medzi Spojenými štátmi americkými a Slovenskou republikou, najmä od vyhlásenia samostatnosti v roku 1993.

## História
[odkaz=//upload.wikimedia.org/wikipedia/commons/thumb/3/3f/George_W._Bush_and_Ivan_Gasparovic_2008.jpg/220px-George_W._Bush_and_Ivan_Gasparovic_2008.jpg|vpravo|náhľad| [Prezident Spojených štátov|Americký prezident George W. Bush a slovenský prezident Ivan Gašparovič sa stretli v októbri 2008 v Bielom dome.]]
Pád socialistického režimu v Československu v roku 1989 a následné rozdelenie oboch republík 1. januára 1993 umožnili obnovenie spolupráce medzi USA a Slovenskom. Voľby prozápadnej reformnej vlády koncom roka 1998 ďalej posilnili úzke vzťahy medzi krajinami. Spojené štáty poskytli po roku 1990 viac ako 200 miliónov dolárov na podporu obnovy demokracie a trhovej ekonomiky na Slovensku.

Státisíce Američanov majú svoje korene na Slovensku a mnohí si zachovali silné kultúrne a rodinné väzby k Slovenskej republike. Prezident Woodrow Wilson a Spojené štáty americké zohrali veľkú úlohu pri vzniku pôvodného československého štátu 28. októbra 1918. Tomáš Masaryk, otec československého štátu a jeho prvý prezident, navštívil počas 1. svetovej vojny USA a použil okrem iného ústavu USA ako vzor pre prvú československú ústavu.

V roku 2005 sa uskutočnila prvá návšteva amerického prezidenta na Slovensku. 23. až 24. Februára 2005 sa uskutočnil Bratislavský samit 2005, čo bolo stretnutie prezidenta USA George W. Busha a prezidenta Ruska Vladimira Putina v Bratislave. Americký prezident sa stretol so slovenskými občanmi na Hviezdoslavovom námestí v Bratislave.

23. septembra 2022 sa slovenská prezidentka Zuzana Čaputová sa na pôde OSN v New Yorku stretla s prezidentom USA Joeom Bidenom.

## Referencie

Kategória:Bilaterálne vzťahy Slovenska
Kategória:Bilaterálne vzťahy Spojených štátov
Kategória:Americko-slovenské vzťahy
Kategória:Bilaterálne vzťahy
Krížový vrch (vrch v Kozích chrbtoch)

**Krížový vrch** () je vrch v Kozích chrbtoch. Leží nad Kravanmi, približne  južne od Svitu. 

## Poloha
Nachádza sa v strednej časti Kozích chrbtov, v geomorfologickom podcelku Dúbrava. Leží v Prešovskom kraji, v okrese Poprad a zasahuje na katastrálne územie obcí Kravany a Spišská Teplica. Najbližším sídlom sú južne ležiace Kravany, juhozápadným smerom sa nachádzajú Vikartovce, severozápadným Lučivná, severným mesto Svit, severovýchodným Spišská Teplica a Poprad a juhovýchodným Spišské Bystré.

## Opis
Krížový vrch leží v hlavnom hrebeni pohoria, medzi Kozím kameňom () a Krížnou (). Severne sa nachádza vrch Za hájom (), Smolník (), Malý Smolník () a Čarnušová (), východne Krížová (), Zámčisko () a Krížna, južne Človečia hlava (), Koreň (), Vysoký vrch () a Holý vrch () a západne Jedlinská (), Krahulec (), Kozí kameň a Čierna (). Masív je súčasťou povodia rieky Poprad, kde vodu odvádzajú prítoky potoka Potôčky, no južné svahy odvodňuje Krížový potok do Hornádu. Na vrchol nevedie značený turistický chodník. 

### Výhľady
Vrchol pokrýva nesúvislý lesný porast s mnohými odlesnenými plochami, ktoré umožňujú obmedzený rozhľad. Z vhodných lokalít je tak možné pozorovať Podtatranskú i Hornádsku kotlinu, no najmä okolité vrcholy Kozích chrbtov a blízkych Nízkych Tatier, no tiež Západné a Vysoké Tatry, Levočské vrchy, Branisko, Slovenský raj a Volovské vrchy.

## Prístup
Na vrchol nevedie značená turistická trasa, no západným úpätím vedie  modro značený chodník zo Spišskej Teplice na Kozí kameň a cez sedlo Tabličky do Vikartoviec, resp. Lučivnej.

## Referencie

## Pozri aj
* Dúbrava (geomorfologický podcelok)
* Kozie chrbty
* Zoznam vrcholov v Kozích chrbtoch

## Externé odkazy
* Poloha na turistickej mape

Kategória:Vrchy v Kozích chrbtoch
Kategória:Tisícovky na Slovensku
Kategória:Vrchy v okrese Poprad
Kategória:Kravany (okres Poprad)
Kategória:Spišská Teplica
Eskimácky obrat

náhľad|Ukážka eskimáckeho obratu
[náhľad|Inuk predvádza eskimácky obrat tradične používaný pri love [narvalov v Qaanaaqu na severozápade Grónska]]
**Eskimácky obrat** alebo **eskimák** je obrat okolo pozdĺžnej osi lode (kajaka, kanoe), ktorý spočíva v dokončení obratu o 360° po prevrátení lode pomocou pádla a s využitím pohybu tela a lode, bez cudzej pomoci, vďaka čomu sa loď dostane naspäť do normálnej polohy.

Pôvodne ho používali Inuiti (Eskimáci), v súčasnosti je rozšírený v kanoistike ako súčasť kajakárskeho a kanoistického tréningu pre jazdy na rýchlo prúdiacej vode. Využíva sa ako núdzový manéver pri prevrátení lode, pričom medzi najpoužívanejšie druhy eskimáckych obratov patrí obrat pákovým spôsobom, obrat skrutkovým spôsobom a obrat oporou o paže.

Zároveň sa usporadúvajú súťaže v eskimáckych obratoch, buď samostatne alebo ako doplnok pretekov vo vodnom slalome, na stojatej alebo mierne prúdiacej vode s hĺbkou vody aspoň 150 cm. Súťaž spočíva v dvoch disciplínach – v prvej má pretekár vykonať päť obratov za čo najkratší čas (pretekár má dva pokusy), v druhej dosiahnuť čo najvyšší počet obratov za 30 sekúnd.

## Referencie

## Odporúčaná literatúra
* 
* 
* 

Kategória:Kanoistika
František Foltýn

**František Foltýn** (pseudonym: *François sans crayon*; * 9. jún 1891, Královské Stachy, dnes Stachy† 18. jún 1976, Brno) bol česko-moravský maliar, významný predstaviteľ československej medzivojnovej moderny.

## Referencie

## Použitá literatúra
* 

## Odporúčaná literatúra
* 
* 

## Externé odkazy
* 

Kategória:Českí maliari
Kategória:Česko-slovenskí národní umelci
Kategória:Česko-slovenskí zaslúžilí umelci
John Komlos

**John Komlos** (* 28. december 1944, Budapešť) je americký ekonomický historik maďarského pôvodu, významný predstaviteľ tzv. antropometrickej histórie, disciplíny zaoberajúcej sa štúdiom socio-ekonomických vplyvov na fyziológiu človeka. Venuje sa tiež výskumu hospodárskych dejín habsburskej monarchie, na základe čoho skonštruoval mapu Uhorska v 19. storočí, rozdelenú do ekonomických zón podľa vyspelosti ekonomík jednotlivých žúp.

## Život
Doktorát z histórie (1978) a doktorát z ekonómie (1990) získal na Chicagskej univerzite, kde ho priekopník kliometrie Robert Fogel podnietil venovať sa vo svojom výskume hospodárskym dejinám vo vzťahu k ľudskému fyzickému vzrastu. V 80. rokoch Komlos prispel k vzniku antropometrickej histórie, štúdia vplyvu ekonomického rozvoja na ľudské biologické výsledky (fyzická výška ap.).

Je zakladajúcim redaktorom vedeckého časopisu *Economics and Human Biology*. V roku 2013 bol prijatý za člena Kliometrickej spoločnosti.

## Referencie

## Externé odkazy
* John Komlos  na webe vydavateľstva Routledge

Kategória:Narodenia v 1944
Kategória:Žijúci ľudia
Krížna (vrch v Kozích chrbtoch)

**Krížna** () je vrch v Kozích chrbtoch. Leží nad Kravanmi, približne  južne od Svitu. 

## Poloha
Nachádza sa v strednej časti Kozích chrbtov, v geomorfologickom podcelku Dúbrava. Leží v Prešovskom kraji, v okrese Poprad a zasahuje na katastrálne územie obcí Kravany a Spišské Bystré. Najbližšími sídlami sú južne ležiace Kravany a Spišské Bystré, západným smerom sa nachádzajú Vikartovce, severným mesto Svit, severovýchodným Spišská Teplica a Poprad a východným Gánovce a Hranovnica.

## Opis
Krížna leží v rázsoche, vybiehajúcej juhovýchodným smerom z Krížového vrchu (). Východne sa nachádza Krížová () a Zámčisko (), severne Čarnušová (), Malý Smolník () a Smolník (), západne Krížový vrch, Kozí kameň (), Krahulec () a Jedlinská () a južným smerom Človečia hlava (), Koreň () a Vysoký vrch (). Masív patrí do povodia rieky Hornád, kde vodu odvádza Krížový potok a menší, nepomenovaný vodný tok. Na vrchol nevedie značený turistický chodník. 

### Výhľady
Vrchol pokrýva nesúvislý lesný porast s mnohými odlesnenými plochami, ktoré umožňujú obmedzený rozhľad. Z vhodných lokalít je tak možné pozorovať Hornádsku kotlinu, no najmä okolité vrcholy Kozích chrbtov a blízkych Nízkych Tatier, no tiež Levočské vrchy, Branisko, Slovenský raj a Volovské vrchy.

## Prístup
Na vrchol nevedie značená turistická trasa, preto prístup je možný lesnými chodníkmi zo Spišského Bystrého alebo Vikartoviec.

## Referencie

## Pozri aj
* Dúbrava (geomorfologický podcelok)
* Kozie chrbty
* Zoznam vrcholov v Kozích chrbtoch

## Externé odkazy
* Poloha na turistickej mape

Kategória:Vrchy v Kozích chrbtoch
Kategória:Tisícovky na Slovensku
Kategória:Vrchy v okrese Poprad
Kategória:Kravany (okres Poprad)
Kategória:Spišské Bystré
Zelená pošta

***Zelená pošta*** je názov spoločného hudobného projektu Pavla Hammela a Mariána Vargu. Ich spoločné nahrávky v roku 1972 vydalo štúdiovom albume hudobné vydavateľstvo Opus. 

## O albume
Album *Zelená pošta* je spoločným dielom dvojice, Pavla Hammela a Mariána Vargu, ktorých spolupráca sa konala po trojročnej pauze. Pavol Hammel v tej dobe práve komponoval a nacvičoval v poradí štvrtý štúdiový album skupiny Prúdy *[[Šľahačková princezná]]*. Marián Varga mal v tom období skupinu Collegium musicum, ktorá bola inštrumentálna a nemala speváka. Pavol Hammel zas mal záujem o Mariánove kompozície, ktorými sa v značnej miere definovali skladby debutového albumu skupiny Prúdy *[[Zvoňte zvonky]]*. 

Album *Zelená pošta* v roku 1972 nahrávalo viacero zásadných mien českej a slovenskej hudobnej scény: basgitarista a producent albumu Fedor Frešo, textári Boris Filan a Kamil Peteraj, za bicími bol Dušan Hájek a na gitaru hral Rastislav Vacho. Na albume *Zelená pošta* je desať skladieb, medzi nimi napr. „Smutná ranná električka“, „Páví ples“, „Slnečnice“, či „Z ďatelín“. 

## Zoznam skladieb

## Výroba albumu
* Pavol Hammel – gitara, spev, aranžmány
* Marián Varga – organ, klavír, syntetizátor, orchestrálne aranžmány
* Rastislav Vacho – gitara
* Fedor Frešo – basová gitara, spev, aranžmány, producent
* Dušan Hájek – bicie nástroje, aranžmány
* Bratislavské dychové kvinteto
* Sláčikový orchester Československého rozhlasu v Bratislave
;Produkcia
* Peter Hubka – zvuková réžia
* Vladimír Valovič – hudobná réžia
* Ján Backstuber, Ing. Peter Janík – technická realizácia
* Ján Kovář – tetx na obale
* Tibor Borský – dizajn obalu

## Referencie

Kategória:Hudobné albumy z 1972
Kategória:Albumy Pavla Hammela
Kategória:Albumy Mariána Vargu
Vlkolak – Nočný lovec

***Vlkolak – Nočný lovec*** je americký televízny špeciál, natočený na motívy komiksov od vydavateľstva Marvel Comics. Autorom seriálu, ktorý je súčasťou fiktívneho sveta Marvel Cinematic Universe, je Heather Quinnová.

Vývoj špeciálu sa začal v auguste 2021 a Bernal bol obsadený v novembri. Giacchino sa pripojil v marci 2022. Špeciál bol formálne ohlásený v septembri, keď Giacchino prezradil, že okrem réžie špeciálu bude aj skladať hudbu.
Špeciál bol uvedený na streamovacej platforme Disney+ 7. októbra 2022. *Vlkolak: Nočný lovec* je súčasťou 4. fázy Marvel Cinematic Universe a Mnohovesmírnej ságy.

## Obsadenie
* Gael García Bernal ako Jack Russell / Nočný lovec: Muž postihnutý kliatbou, ktorá ho premení na vlkolaka, pričom si zachováva jeho ľudský intelekt.
* Laura Donnellyová ako Lovkyňa príšer a Ulyssesova odcudzená dcéra, ktorej sa nepáči jej rodinná tradícia.
* Harriet Sansom Harrisová ako Verusa: Vodkyňa tajnej skupiny lovcov príšer a Ulyssesova vdova.

Medzi ďalších lovcov príšer patrí Al Hamacher ako Billy Swan, Eugenie Bondurantová ako Linda a Kirk Thatcher ako Jovan, zatiaľ čo Jaycob Maya, Daniel J. Watts a Leonardo Nam boli obsadení do neznámych úloch. V špeciáli sa má objaviť aj Ulysses Bloodstone, Elsin otec loviaci príšery, z ktorého sa stala animovaná bytosť podobná zombie. Objaví sa aj tvor Man-Thing a členovia Úradu časových variácií.

## Dej

Počas temnej a pochmúrnej noci sa z tieňov vynorí tajná skupina lovcov monštier, ktorí sa po smrti svojho vodcu zídu v strašidelnom sídle prastarého rodu. Pri podivnom a hrôzostrašnom pamätnom zhromaždení na počesť vodcovho života sú lovci vyzvaní k tajomnému a smrtonosnému súpereniu o mocnú relikviu. Čaká ich nočný lov, ktorý ich nakoniec privedie tvárou v tvár nebezpečnému monštru. 

## Natáčanie
V lete 2021 hľadalo štúdio hlavú úlohu do halloweenského špeciálu. Natáčanie špeciálu sa začalo koncom marca v Atlante pod pracovným názvom *Buzzcut* a skončilo sa koncom apríla 2022. Jackova premena na vlkolaka je zobrazená hlavne z pohľadu Elsy. Podľa Giacchina bolo také rozhodnutie určené preto, lebo cítil, že by bolo desivejšie, keby divákom nebola ukázaná úplná premena Jacka na vlkolaka. Špeciál bol vytvorený hlavne prostredníctvom praktických efektov, pričom dohliadač vizuálnych efektov Joe Farrell pomáhal so scénou transformácie Jacka.

## Referencie

## Externé odkazy
* 
* 
* Vlkolak: Nočný lovec – Marvel Cinematic Universe Wiki

## Zdroj

Kategória:Televízne seriály USA
Kategória:Televízne seriály Disney+
Kategória:Televízne seriály Marvel Cinematic Universe
Kategória:Televízne seriály z roku 2022
Smrekáč

**Smrekáč** môže byť ľudovo:
*hríb smrekový (*Boletus edulis*)
*masliak smrekovcový (*Suillus grevillei*)

## Zdroje
Remíza (šach)

**Remíza** je situácia v šachu, keď ani jeden z hráčov nie je víťazný. Dosiahnutie remízy je možné viacerými spôsobmi, a to patom, opakovaním ťahov, dohodou, pravidlom 75 ťahov (ak posledných 75 ťahov nebolo potiahnuté pešiakom alebo nebola počas tohto času vyhodená žiadna figúra, hra sa automaticky končí remízou) alebo ak sa hráči dostanú do situácie, v ktorej nie je možné dať mat (napr. pre nedostatok materiálu).

## Pravidlá

Situácie, pre ktoré nastáva remíza:

* **[[Pat]]** – pre hráča, ktorý je na ťahu, neexistuje žiaden legálny ťah, no zároveň jeho kráľ nie je v šachu.
* **Zopakovanie ťahov trikrát** – ak rovnaká sekvencia ťahov bola zahratá trikrát po sebe (t. j. figúry na šachovnici boli tri kolá po sebe v identickej pozícii), hráč má právo ohlásiť situáciu rozhodcovi a požiadať o ukončenie hry remízou. Toto povinné nie je a hráči môžu ďalej pokračovať v hre. Na štvrtý ťah už požiadať o remízu možné nie je.
* **Zopakovanie ťahov päťkrát** – ak sa päť kôl po sebe všetky figúry na šachovnici nachádzajú v rovnakej pozícii, hra sa automaticky končí remízou.
* **Pravidlo päťdesiatich ťahov** – ak posledných päťdesiat ťahov nebolo potiahnuté pešiakom alebo nedošlo k vyhodeniu figúry, hráč môže požiadať o ukončenie hry remízou. Rovnako ako pri zopakovaní ťahov trikrát, aj v tejto situácii je požiadanie o remízu dobrovoľné. 
* **Pravidlo sedemdesiatich ťahov** – ak posledných sedemdesiat ťahov nebolo potiahnuté pešiakom alebo nedošlo k vyhodeniu figúry, hra sa automaticky končí remízou. Ak posledný (sedemdesiaty) ťah bol mat, mat je platný.
* **Nemožnosť dať mat** – neexistuje žiadna sekvencia legálnych ťahov, vďaka ktorým by mohol jeden z hráčov dať druhému mat. K takejto situácii môže dôjsť, ak napríklad počas koncovej hry kráľa a pešiakov je kráľ zablokovaný a nie je schopný nepriateľských pešiakov vyhodiť, plus ani jedna zo strán nie je schopná svojimi pešiakmi pohnúť. Iná situácia, v ktorej nie je možné dať súperovi mat, je nedostatok materiálu. Kombinácie s nedostatkom materíalu sú:
** kráľ verzus kráľ
** kráľ a strelec verzus kráľ
** kráľ a jazdec verzus kráľ
* **Dohoda** – Hráč môže druhému kedykoľvek počas hry ponúknuť remízu. Ak druhý hráč na ponuku pristúpi, hra sa automaticky končí remízou.

### Príklady

## Referencie

Kategória:Pravidlá šachu
Borák

**Borák** môže byť:
* slovenský názov rastlinného rodu *Borago* z čeľade borákovité, pozri borák (rod)
* neformálne alebo zastarano: borák lekársky (zastarano: borág; lat. *Borago officinalis*) 
* nárečovo: poľutovaniahodný človek, synonymum: borok, pozri človek a poľutovanie
* v islamskej mytológii: nebeský okrídelný kôň, synonymum: Burák, pozri Burák (kôň) 
* priezvisko, pozri Borák (priezvisko), napr.:
** Mečislav Borák, český historik (19452017)

**Borák** alebo **bôrak** môže byť:
* hovorovo: hríb sosnový (=hríb borový; lat. *Boletus pinicola*)
* ľudovo: masliak obyčajný (lat. *Suillus luteus*)

## Zdroje
Publikácia (zverejnený dokument)

**Publikácia** je „*zverejnený [[dokument (informácia v materiálnej podobe)|dokument]] rozširovaný vo väčšom množstve identických [[exemplár]]ov*“ V súčasnosti sa termín chápe súborne pre označenie publikácií vydaných tlačou, ako aj elektronických publikácií.

Zákon č. 265/2022 definuje publikáciu ako: „*slovom, písmom alebo obrazom vyjadrený obsah alebo súbor obsahov, verejne rozširovaný na území Slovenskej republiky alebo určený na sprístupňovanie verejnosti na území Slovenskej republiky s cieľom informovať, zabávať alebo vzdelávať širokú verejnosť*.“ Podľa tohto zákona zároveň nie je publikáciou audiovizuálne dielo alebo zvukový záznam.

Predmetom evidencie publikačnej činnosti sú len také verejne publikované publikácie, ktoré sú aj verejne dostupné. Pre potreby evidencie publikačnej činnosti sú z hľadiska slovenskej legislatívy publikácie rozdelené Smernicou č. 13/2008 do približne 80 kategórii.

## Typy publikácií
Z hľadiska periodicity sa rozlišujú:
*periodická publikácia
*neperiodická publikácia

Z hľadiska originality (pôvodnosti) a druhovo-funkčnej charakteristiky:
*vedecká publikácia (resp. práca)
*odborná publikácia (resp. práca)
*umelecká publikácia (resp. práca)
*prehľadové a hodnotiace práce
*záverečné školské práce, napr. dizertačné a habilitačné práce
*zostavovateľské a redakčné práce (napr. zborník)
*popularizačné a iné práce

Z hľadiska formy:
*knižná publikácia
*časopisecká publikácia

## Referencie

Kategória:Publikovanie
Šľahačková princezná

***Šlehačková princezna*** (v názve reedície z roku 1994 ***Šľahačková princezná***) je štvrtý štúdiový album Pavla Hammela a slovenskej rockovej skupiny Prúdy. Tento album v roku 1973 vydalo hudobné vydavateľstvo Supraphon. 

V roku 1994 vyšla vo vydavateľstve Pavian Records reedícia albumu na CD so slovenským názvom *Šľahačková princezná*.

Album Šľahačková princezná sa vo vtedajšom Československu stal albumom roka 1973. Slová textu piesní a sprievodného hovoreného textu, ktorý číta herec Jozef Króner (ktorý v tom čase zvykol čítavať rozhlasové rozprávky na dobrú noc), napísal Kamil Peteraj. *Šľahačková princezná* je konceptuálny album o tom, že v Šľahačkovom kráľovstve žije Šľahačkový kráľ, vrabec Vševed, tri sudičky a samozrejme, krásna princezná, ktorá túži po vydaji a pravej láske, ktorá sa však každú noc mení na roztečenú šľahačku. V roku 2016 mal v réžii Jána Ďurovčíka na Novej scéne v Bratislave premiéru rovnomenný muzikál, ktorého základ tvorí obsah tohto albumu a niekoľko ďalších pridaných pesničiek.

## Zoznam skladieb

## Výroba albumu
;Skupina Prúdy
* Pavol Hammel – spev, gitara
* Jozef Farkaš – elektrická gitara
* Ivan Belák – basová gitara 
* Ján Lauko – klavír, organ, čembalo
* Ľubomír Plai – bicie nástroje
* Peter Baran – elektrické violončelo
;Produkcia
* Květoslav Rohleder – hudobná réžia
* Petr Kocvekla, Jiří Brabec – zvuková réžia
* Tomáš Štern, Karel Hodr – technická spolupráca
* Jozef Pernecký – fotografie
* Jaroslav Faigl – dizajn

## Referencie

Kategória:Hudobné albumy z 1973
Kategória:Albumy Pavla Hammela
Kategória:Albumy skupiny Prúdy
Kategória:Detské hudobné albumy
Vladivoj

**Vladivoj** (* 981?† január 1003) bol českým kniežaťom v rokoch 10021003.

## Život

### Pôvod
Vladivojov pôvod nie je jasný, no pravdepodobne bol synom Doubravky Přemyslovny a poľského kniežaťa Meška, a teda mladším bratom poľského kniežaťa a kráľa Boleslava Chrabrého. Tento predpoklad vyslovil už v roku 1895 Oswald Balzer. Iná hypotéza tvrdí, že bol zabudnutým potomkom přemyslovského rodu. Ide však iba o špekuláciu zakladajúcu sa na tom, že v danej dobe mohol na kniežacej stolec zasadnúť iba Přemyslovec.

Dúbravka Přemyslovna Meškovi porodila syna Boleslava a dcéru Dorotu, pri Vladivojovi však táto istota chýba. Zrejme však bol príbuzným Přemyslovcov a zároveň Piastovec. Meškovi synovia (prinajmenšom Boleslav Chrabrý) by boli v tom prípade z matkinej strany vnuci českého kniežaťa Boleslava I. a bratranci Boleslava III., Jaromíra a Oldřicha.

### Na českom tróne
Po úteku Boleslava III. bol Vladivoj dosadený Boleslavom Chrabrým na český kniežací stolec. Podľa kronikára Detmara Merseburského bol v Čechách prijatý *„jednomyseľne pre príbuzenstvo a veľkú sympatiu“*. V Čechách však v tom čase existovali prinajmenšom dve skupiny veľmožov, z ktorých jedna bola pronemecká a druhá propoľská, pričom prvá z nich bola v danej dobe zrejme v menšine.

V novembri 1002 Vladivoj v Regensburgu prisľúbil, údajne *„v dôsledku múdrej rady“*, vernosť kráľovi Henrichovi II. a odmenou dostal Čechy v léno. Stal sa tak prvým českým vladárom, ktorý si nechal Čechy udeliť od rímskeho panovníka, čo bola významná zmena pomeru českých panovníkov v Rímsko-nemeckej ríši. Rímski panovníci na základe tohto Vladivojovho úkonu v 11. a 12. storočí (až do vydania Zlatej buly sicílskej) opakovane zasahovali do nástupníctva jednotlivých kniežat z rodu Přemyslovcov. Historička Barbara Krzemieńska je toho názoru, že Boleslav Chrabrý v tejto dobe už zrejme obsadil Moravu a Vladivoj si lénnym sľubom chcel poistiť aspoň Čechy (navyše sa potom nemusel obávať Henrichova vojská).

Vladivoj razil vlastné denáre. Podľa kronikárov bol notorickým alkoholikom: „*vždy smädom trápený bol tak, že ani hodinu bez pitia trvať nemohol*“, a už začiatkom roka 1003 sa upil na smrť. Po smrti Vladivoja bol vďaka vojenskej pomoci Henricha II. na český kniežací stolec dosadený knieža Jaromír, čoskoro však musel utiecť pred Boleslavom III. a Boleslavom Chrabrým.

## Referencie


## Literatúra
* 
* 
*
* 
* 
*

## Iné projekty

Kategória:Piastovci
Kategória:Přemyslovci
Kategória:Katolícki panovníci
Kategória:Narodenia v 10. storočí
Kategória:Úmrtia v 1003
Ľabtuška veľká

**Ľabtuška veľká** (*Anthus richardi*) je druh spevavca z čeľade trasochvostovité. Podľa Medzinárodnej únie na ochranu prírody a prírodných zdrojov ľabtuška veľká patrí medzi najmenej ohrozené druhy, populácia je stabilná.

## Opis
Ľabtuška veľká je spevavý vták s veľkosťou od 17 do 20 centimetrov so silným zobákom a dlhými žltými nohami. Zadný prst má nápadne dlhý pazúr, svetlý nadočnicový pás je výraznejší za okom. Sfarbená je nenápadne, v hnedých tónoch na vrchu tela a svetlejšie na bruchu a spodnej časti.

## Výskyt
Ide o sťahovavý druh, ktorý sa rozmnožuje na sibírskych lúčnych a trávnatých biotopoch a zimuje v juhovýchodnej Ázii. Podľa ornitológov sa ľabtušky veľké stali v posledných rokoch pravidelnými jesennými a zimnými návštevníkmi aj v západnej Európe.

### Slovensko
Ľabtuška veľká bola prvýkrát pozorovaná v septembri 2022 v Chránenom vtáčom území Poiplie na poliach pri obci Mikušovce. V roku 2023 bolo pozorovanie uznané Faunistickou komisiou SOS/BirdLife Slovensko a druh bol oficiálne zaradený do zoznamu vtákov Slovenska. 

## Referencie

## Iné projekty

## Externé odkazy
* 
 

Kategória:Najmenej ohrozené druhy
Kategória:Vtáky na Slovensku
Kategória:Trasochvostovité
Dinara

**Dinara** alebo **Dinara planina** môže byť:
* miestny názov pohoria na hraniciach Dalmácie a Bosny a Hercegoviny, slovenský názov: Dináre, pozri Dináre
* menej často: miestny názov horskej sústavy pozdĺž celého pobrežia Jadranského mora, miestne synonymá: Dinarsko gorje, Dinarske planine, slovenské názvy: Dinárske pohoria, Dinárske vrchy, Dináre, pozri Dinárske pohoria

**Dinara** môže byť aj:
* najvyšší vrch Chorvátska (1 831 m n. m.), synonymum: Sinjal, pozri Sinjal
* skrátene: Omiška Dinara (vrch v Chorvátsku)
* kazašské ženské rodné meno, pozri Dinara (prvé meno)

## Pozri aj
* Dinára (názov sídla v indickom štáte Bihár a sídla v indickom štáte Gudžarát) 
* Dináre (rozlišovacia stránka)
* dinár
* Dinaria (rod pavúka z radu koscov, ktorý zahŕňa jediný druh *Dinaria vjetrenicae* a ktorý sa niekedy považuje za súčasť rodu *Travunia*)
  
## Zdroje
Hydroxid tálny

**Hydroxid tálny** je hydroxid tália, v ktorom je tálium v oxidačnom stave +I.

Hydroxid tálny je toxický.

## Syntéza
Hydroxid tálny vzniká po rozklade etoxidu tálneho vo vode:

: C2H5OTl + H2O → TlOH + C2H5OH

Takisto je možné ho získať priamo reakciou tália s etanolom a kyslíkom:

: 4 Tl + 2 C2H5OH + O2 → 2 C2H5OTl + 2 TlOH

Ďalším spôsobom je reakcia síranu tálneho s hydroxidom bárnatým:

: Tl2SO4 + Ba(OH)2 → 2 TlOH + BaSO4

## Vlastnosti
Hydroxid tálny je silný hydroxid, ktorý sa disociuje na tálny katión, Tl+, a hydroxidový anión, OH-. Disociačná konštanta (Kb) TlOH je asi 0,15, čo odpovedá pKb = 0,8. Katión Tl+ sa podobá na katióny ťažších alkalických kovov a na strieborný katión.

## Použitie
Hydroxid tálny je možné použiť pri Suzukiho reakcii na aktiváciu organických zlúčenín bóru a ako zásadu. Toxicita hydroxidu tálneho však viedla k náhrade tejto zásady za iné alternatívy.

## Referencie


## Zdroj

Kategória:Hydroxidy
Kategória:Tálium
Menšinová vláda

**Menšinová vláda** (alebo *minoritná vláda*) je forma vlády vyskytujúca sa v parlamentných demokraciách, kde vládnuca strana alebo koalícia vládnucich strán nedisponuje väčšinou kresiel v parlamente. Schvaľovanie legislatívy býva preto spravidla pre vládnucu stranu obťažnejšie. Tieto strany zvyčajne vytvoria dohodu s jednou z opozičných strán poskytujúcou stabilnú väčšinu, ale môžu byť aj bez regulárnej podpory spoliehajúc sa na podporu zo strany jednej z opozičných strán v závislosti od konkrétneho prípadu. Pre menšinovú vládu je charakteristická aj menšia stabilita, keďže opozičné strany sa môžu hocikedy spojiť a vysloviť vláde nedôveru.

## Vo svete
V niektorých krajinách sveta sú menšinové vlády bežné. Napríklad v Kanade ich od roku 1873 bolo už 15. Súčasná, rovnako ako aj predchádzajúca, vláda Justina Trudeaua je tiež menšinová.
V Nordických štátoch je menšinová vláda jednej strany podporovaná niekým z opozície zvykom, Dánsko a Švédsko majú takú vládu aj v súčasnosti. V Nórsku momentálne vládne menšinová vláda tvorená Nórskou stranou práce a Stranou stredu.

Austrália zažila menšinovú vládu štyrikrát. Prvý raz sa tak stalo po voľbách v roku 1940, keď Národno-liberálna koalícia získala v parlamente 36 kresieľ zo 74 a bola schopná vládnuť vďaka podpore dvoch nezaradených poslancov. Táto vláda však prežila len do roku 1941, keď jej bola vyslovená nedôvera. Ďaľšiu menšinovú vládu tak sformovala Austrálska strana práce, ktorá bola tiež podporovaná práve dvomi vyššie spomínanými poslancami.
Tretia menšinová vláda v Austrálii vládla v rokoch 2010 až 2013, tiež vedená Australskou stranou práce podporovanou štyrmi nezaradenými poslancami a jedným poslancom zo Strany Zelených. Štvrtýkrát sa tak stalo v roku 2018 po konfliktoch vo vládnucej koalícii, ktorá vyústila v podanie demisie premiéra Malcolma Turnbulla. Nová vláda Scotta Morrisona bola už menšinová.

## Na Slovensku
Samostatné Slovensko zažilo zatiaľ tri menšinové vlády, z ktorých všetky tri ale začínali v parlamente s väčšinou. Prvou z nich bola druhá vláda Vladimíra Mečiara, ktorá sa do menšiny dostala po vystúpení niekoľkých poslancov vládnych strán SNS a HZDS z ich poslaneckých klubov. Druhou v poradí bola druhá vláda Mikuláša Dzurindu, ktorú pre rôzne krízy a nezhody prestala podporovať časť poslaneckého klubu strán SDKÚ, ANO, a nakoniec aj celý poslanecký klub KDH. Treťou bola vláda Eduarda Hegera, ktorá sa stala meňsinovou po odchode strany SaS z koalície.

## Referencie

Kategória:Vláda
Kategória:Politológia
Katarína Slobodová Nováková

Prof. Mgr. **Katarína Slobodová Nováková**, PhD. (* 1979, Smolenice) je slovenská etnologička, vysokoškolská pedagogička a univerzitná profesorka. Od roku 2022 pôsobí ako rektorka na Univerzite sv. Cyrila a Metoda v Trnave (UCM). Patrí medzi významných odborníkov v oblasti etnológie na Slovensku. Predtým, než sa stala rektorkou UCM, pôsobila od roku 2014 ako dekanka Filozofickej fakulty (FF) UCM v Trnave.

## Profesijný život
Slobodová Nováková študovala na Univerzite Konštantína Filozofa v Nitre, kde získala magisterský titul z odborov národopis a učiteľstvo všeobecnovzdelávacích predmetov/história. Svoje doktorské štúdium absolvovala v Ústave etnológie SAV v Bratislave a habilitačné konanie mala opäť na svojej alma mater, Univerzite Konštatína Filozofa v Nitre. Tituly doktor i docent získala v odbore etnológia. Najvyšší pedagogicko-akademický titul profesor jej bol udelený v roku 2021 na UCM v študijnom odbore historické vedy.

Aktuálne pôsobí ako profesorka na Katedre etnológie a mimoeurópskych štúdií (KETNO) na FF UCM v odbore historické vedy, v študijnom programe etnológia a mimoeurópske štúdiá. Je spoluzabezpečujúcim učiteľom študijného programu etnológia a mimoeurópske štúdiá, odbor historické vedy, pre stupeň Bc., Mgr., PhD., habilitačné a inauguračné konania. Od roku 2022 pôsobí ako rektorka UCM.

Počas svojich štúdií navštívila alebo spolupracovala s mnohými zahraničnými univerzitami a pracoviskami, napríklad v Kazachstane, Rumunsku, Rusku, Ománe, Kanade či Iraku.

## Vedeckovýskumná činnosť
Vo vedeckej oblasti sa sústreďuje najmä na tradičnú agrárnu kultúru so zameraním na vinohradníctvo, vinárstvo, pastierstvo, transport či dopravu a na kulinárnu kultúru. Zaoberá sa aj kolektivizáciou poľnohospodárstva a transformačnými procesmi, etnojazykovou revitalizáciou a etnolingvistikou. Skúma minority na Slovensku a v Európe, regionálnu kultúru, kultúrne dedičstvo a venuje sa aj etnopedagogike. Je členkou niekoľkých domácich, ale aj medzinárodných mimovládnych orgánov a organizácií, medzi ktoré patria napríklad Národopisná spoločnosť Slovenska, Česká národopisní společnost a revízna komisia Slovenských vedeckých spoločností.

## Ocenenia
* Cena syndikátu novinárov za najkrajšiu monografiu obce (2008),
* cena Národopisnej spoločnosti Slovenska v kategórii najlepšie vedecké monografie (2006, 2012, 2017),
* cena Adama Prandu (najvyššie ocenenie Národopisnej spoločnosti Slovenska pri SAV) za najlepšie vedecké podujatie (2017),
* zlatá medaila Univerzity sv. Cyrila a Metoda (2017),
* mimoriadna cena Univerzity sv. Cyrila a Metoda v Trnave, cena Jána Sambucusa za rozvoj Filozofickej fakulty Univerzity sv. Cyrila a Metoda v Trnave (2017).

## Referencie

## Externé odkazy
* Zoznam diel Kataríny Slobodovej Novákovej v súbornom katalógu Slovenskej národnej knižnice

Kategória:Osobnosti zo Smoleníc
Kategória:Slovenskí etnológovia
Kategória:Slovenskí vysokoškolskí pedagógovia
Kategória:Slovenskí univerzitní profesori
Kategória:Rektori Univerzity sv. Cyrila a Metoda v Trnave
Kategória:Dekani Filozofickej fakulty Univerzity sv. Cyrila a Metoda v Trnave
Kategória:Absolventi Univerzity Konštantína Filozofa v Nitre
Marketing Miner

**Marketing Miner** je SaaS (Softver as a service) nástroj, ktorý sprostredkováva marketingovým špecialistom (predovšetkým so zameraním na optimalizáciu pre vyhľadávače ) získavanie dát, dôležitých pre ich rozhodovanie v oblasti online marketingu . Nástroj (a rovnomenný startup) založil v roku 2015 Filip Podstavec.

## História a vývoj
Pôvodne sa nástroj nazýval Podstavec Tools a vznikol ako jednoduchá sada API (Application Programming Interface), ktorú poskytoval Filip Podstavec zadarmo kolegom v odbore. Táto sada API sa postupne rozšírila do povedomia konzultantov, čím vzniklo vyťaženie serverov, na ktorých API bežala. To dalo za vznik prvej verzii Marketing Mineru v roku 2015, ktorá bola zadarmo. Počas prvých týždňov až mesiacov existencie novej verzie (ktorá štartovala od nuly v roku 2015) získal Marketing Miner podľa webu TyInternety.cz stovky nových používateľov z radov českých a slovenských SEO špecialistov. 

Neskôr sa pri náraste používateľov najskôr spoplatnila prvá verzia a následne vytvorila verzia 2.0 (aktuálna), ktorá už beží v cloude. 

## Štruktúra a funkcie
Marketing Miner je možné rozdeliť do 3 nasledujúcich celkov podľa možností získavania dát v nástroji:

### Profilery
Profilery slúžia na získanie dát o hľadanosti kľúčových slov, domén alebo URL.

### Projekty
Projekty slúžia na pravidelné získavanie dát o monitoringu zmienok obchodnej značky, meranie pozícií vo vyhľadávačoch a monitoring spätných odkazov.

### Reporty
Reporty slúžia na hromadné získavanie dát o hľadanosti kľúčových slov alebo na kontrolu indexácie URL adries. 

## Referencie


## Externé odkazy

* Oficiálne stránky
* Marketing Miner – krátky popis firmy na Lupa.cz
* Marketing Miner recenzia - na stránke 5naj.sk

## Zdroj

Kategória:České webové stránky
Zámčisko (vrch v Kozích chrbtoch)

**Zámčisko** () je vrch v Kozích chrbtoch. Leží nad Kvetnicou, približne  južne od Popradu. 

## Poloha
Nachádza sa vo východnej časti Kozích chrbtov, v geomorfologickom podcelku Dúbrava. Leží v Prešovskom kraji, v okrese Poprad a zasahuje na katastrálne územie mesta Poprad a obcí Gánovce a Hranovnica. Najbližším sídlom je na severozápadnom úpätí ležiaca Kvetnica, južným smerom sa nachádza Spišské Bystré a Hranovnica, severným Gánovce, Poprad a Spišská Teplica.

## Opis
Zámčisko leží v hlavnom hrebeni medzi Krížovou () a Dubinou (). Kozie chrbty sú v tejto časti široké iba približne  a ich hrebeň sa smerom k východu postupne znižuje. Východným smerom dominuje Dubina (), severným sa nad Popradskú kotlinu vypínajú Východné Tatry, západným sa nachádza Malý Smolník (), Krížová (), Krížový vrch () a Krížna () a južným Koreň (), Človečia hlava (), Zbojnícka (), Vysoká () a Baba (). Oblasť patrí do povodia rieky Hornád, kde vodu zo severnej časti odvádza Gánovský potok a z južnej kratšie nepomenované vodné toky. Na vrchol vedie značený turistický chodník z blízkej Kvetnice. Na západnom úbočí je kameňolom a juhovýchodné svahy patria do národnej prírodnej rezervácie Hranovnická dubina. Na vrchole stojí telekomunikačný vysielač a západným úbočím prechádza cesta I/66 z Popradu do Vernára a Telgártu.

### Výhľady
Vrchol pokrýva nesúvislý lesný porast s mnohými odlesnenými plochami, ktoré umožňujú obmedzený rozhľad. Z vhodných lokalít je tak možné pozorovať Popradskú a Hornádsku kotlinu, no najmä okolité vrcholy Kozích chrbtov, Západné i Východné Tatry, Levočské vrchy, Branisko, Volovské vrchy, Slovenský raj a Nízke Tatry.

## Prístup
* po  zelenej značke z Gánoviec cez Kvetnicu

## Referencie

## Pozri aj
* Dúbrava (geomorfologický podcelok)
* Kozie chrbty
* Zoznam vrcholov v Kozích chrbtoch

## Iné projekty

## Externé odkazy
* Poloha na turistickej mape

Kategória:Vrchy v Kozích chrbtoch
Kategória:Vrchy pod 1000 metrov na Slovensku
Kategória:Vrchy v okrese Poprad
Kategória:Poprad
Kategória:Hranovnica
Kategória:Gánovce
Izobutén

**Izobutén**, triviálny názov **izobutylén**, je uhľovodík so štyrmi atómami uhlíka. Je to vetvený alkén a je to jeden zo štyroch izomérov buténu. Je to bezfarebný horľavý plyn, ktorý je významný v priemysle.

## Výroba
Izobutén je najreaktívnejším izomérom buténu, čo sa využíva pri jeho separácii od ostatných buténov. Izobutén sa prevedie na nejaký derivát (typicky hydratáciou), vyseparuje od zmesi buténov a potom sa prevedia naspäť na izobutén pre ďalšie použitie.

Izobutylén vysokej kvality sa zvyčajne získava dehydratáciou ''terc''-butanolu (*t*-BuOH) alebo katalytickou dehydrogenáciou izobutánu (pomocou procesu Catofin alebo jemu podobných). 

Izobutylén je vedľajší produkt eténolýzy diizobutylénu, ktorou vzniká neohexén:

: (CH3)3C-CH=C(CH3)2  +  CH2=CH2  → (CH3)3C-CH=CH2 + (CH3)2C=CH2
Metyl''terc''-butyléter (MTBE) a etyl''terc''-butyléter (ETBE), ktoré sa pridávajú do benzínu, sa vyrábajú z metanolu a etanolu reakciou s izobuténom, a to buď priamo (s izobuténom pochádzajúcim z dehydratácie *t*-BuOH), alebo v prúde buténov pochádzajúcom z rafinérie. Izobutén sa v týchto prúdoch zvyčajne od ostatných alkénov pred reakciou neseparuje, pretože je jednoduchšie od seba oddeliť étery od ostatných buténov až po reakcii. Veľmi čistý izobutén je možné získať i zahriatím MTBE na vysokú teplotu a následnou destiláciou z metanolu.

## Použitie
Izobutén sa používa pri výrobe rôznych produktov. Izooktán, prídavok do paliva, vzniká alkyláciou izobuténu s butánom alebo dimerizáciou izobuténu, ktorou vzniká diizobutylén, ktorý sa potom hydrogenuje za vzniku izooktánu. Izobutén sa využíva i pri výrobe metakrylaldehydu a kyseliny metakrylovej. Izobutén sa používa i na výrobu izoprénu. Polymerizáciou izobuténu vzniká polyizobutylén alebo pri kopolymerizácii s izoprénom vzniká butylkaučuk. Friedel-Craftsovou alkyláciou fenolov s izobutylénom vznikajú antioxidanty, ako sú butylovaný hydroxytoluén a butylovaný hydroxyanizol.

''terc''-butylamín sa komerčne vyrába amináciou izobutylénu s využitím zeolitových katalyzátorov:

: NH3  +  CH2=C(CH3)2  →   H2NC(CH3)3

Z izobuténu sa vyrába i ''terc''-butanol, ktorý sa používa ako rozpúšťadlo. Reakciou *terc*-butanolu s kovovým draslíkom vzniká ''terc''-butoxid draselný, ktorý sa používa ako silná nenukleofilná báza v organickej syntéze.

## Bezpečnosť
Izobutén je veľmi horľavý plyn.

## Referencie

## Zdroj

Kategória:Alkény
Kategória:Horľaviny
Komanč

**Komanč** môže byť:
* príslušník etnickej skupiny pôvodných obyvateľov Severnej Ameriky, pozri Komanči
* slangovo: komunista

## Pozri aj
* Boeing-Sikorsky RAH-66 Comanche
Rígeľ (vrch v Kozích chrbtoch)

**Rígeľ** () je vrch v Kozích chrbtoch. Leží nad osadou Svarín, približne  východne od Liptovského Hrádku. 

## Poloha
Nachádza sa v západnej časti Kozích chrbtov, v geomorfologickom podcelku Važecký chrbát. Leží v Žilinskom kraji, v okrese Liptovský Mikuláš a na katastrálnom území obce Hybe. Najbližšími sídlami sú južne ležiaca osada Svarín, západne situovaná Kráľova Lehota a severne ležiace Hybe. Vrch je súčasťou ochranného pásma Národného parku Nízke Tatry.

## Opis
Rígeľ je súčasťou hlavného hrebeňa a je jeho najzápadnejším vrcholom. Západným smerom sa nachádza Kameň (), Vachtárová () a Mních (), južným Milkovo (), Pukanec (), Vysoké () a Pálenica (), východným Turková (), Hošková () a Petráňová () a severným sa nad Liptovskou kotlinou čnejú štíty Západných Tatier s dominantnou Bystrou (). Masív patrí do povodia Váhu, pričom voda zo severných svahov odteká do Bieleho Váhu a z južných do Čierneho Váhu. Na vrchol nevedie značený turistický chodník.

### Výhľady
Vrcholovú časť pokrýva súvislý les, ktorý neumožňuje rozhľad. Z lokalít s redšou vegetáciou je možné pozorovať okolité vrcholy Kozích chrbtov a blízkych Nízkych Tatier, no tiež Chočské vrchy, Západné a Vysoké Tatry, ako aj Liptovskú kotlinu.

## Prístup
Na vrchol nevedie značená trasa, preto prístup je možný lesom zo Svarína alebo Hýb.

## Referencie

## Pozri aj
* Važecký chrbát
* Kozie chrbty
* Zoznam vrcholov v Kozích chrbtoch

## Externé odkazy
* Poloha na turistickej mape

Kategória:Vrchy v Kozích chrbtoch
Kategória:Tisícovky na Slovensku
Kategória:Vrchy v okrese Liptovský Mikuláš
Kategória:Hybe
Doplňujúce obecné voľby v rokoch 1936 a 1937

Išlo o voľby do obecných zastupiteľstiev, ktoré československá vláda vypísala v mestách a obciach, v ktorých volebné obdobie vypršalo po termíne riadnych volieb v rokoch 1931/1932 alebo doplňujúcich obecných volieb v roku 1935. Uskutočnili sa vo viacerých termínoch. Prvýkrát sa volilo 7. júna 1936. Jednalo sa o 400 obcí, z toho 36 na Slovensku. Druhé kolo prebehlo  6. decembra 1936, kedy sa mal volebný akt previesť v 263 obciach, z toho na Slovensku len v 16. V roku 1937 sa na Slovensku volilo v Košiciach.

Vo viacerých obciach voľby neprebehli a mandáty sa rozdelili na základe dohody miestnych pobočiek politických strán. V obci Rimavské Zalužany obsadila agrárna strana (RSZML) 7 mandátov, sociálna demokracia (ČSSD) - 4 mandáty a ľudáci (HSĽS) 1 mandát. V Nedožeroch obsadili ľudáci 8 mandátov a agrárna strana 7 mandátov. V Lome nad Rimavicou získala HSĽS 15 mandátov, ČSSD 2 a RSZML 1.   

## Výsledky v mestách a obciach, kde voľby prebehli

## Zoznam referencií

Kategória:Voľby na Slovensku
Kategória:Voľby v Česko-Slovensku
Konzervatívec

**Konzervatívec** môže byť:
*stúpenec konzervativizmu, pozri konzervativizmus
*člen konzervatívnej strany, napr. hnutia Obyčajní ľudia a nezávislé osobnosti
*človek, ktorý sa orientuje podľa vžitých zásad, ktoré pokladá za osvedčené trvalé hodnoty, usilujúc sa zachovať kontinuitu s minulým, pozri obyčaj, tradícia (zvyky)
Spiatočník

**Spiatočník** môže byť:
* pejoratívne: konzervatívec
* človek, ktorý je proti akémukoľvek pokroku, pozri pokrok
* samec z čeľade jeleňovitých, ktorému následkom starnutia narástlo slabšie parožie ako v predošlom roku, pozri jeleňovité, paroh
Fundamentalista

**Fundamentalista** môže byť:
* zástanca (obyčajne náboženského) fundamentalizmu, pozri fundamentalizmus
* človek, ktorý je tvrdý, nekompromisný až fanatický zástanca niečoho, pozri fanatizmus, kompromis